Els col·legis d'Alaquàs reben el Nadal amb el tradicional Festival de nadales
19/12/2007 13:30:00

# Els col·legis d'Alaquàs reben el Nadal amb el tradicional Festival de nadales

*   19/12/2007 13:30:00
*   [Imprimir](#)
*   Compartir
*    https://www.alaquas.org/documento.asp?id\_do=10319

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10319%2F0&title=Ajuntament%20d%27Alaqu%C3%A0s.%20Premsa.Els%20col%C2%B7legis%20d%27Alaqu%C3%A0s%20reben%20el%20Nadal%20amb%20el%20tradicional%20Festival%20de%20nadales)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10319/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10319/10319_Form_4.jpg)](https://www.alaquas.org/ficheros/documentos/2007/2/10319/10319_Form_10.jpg "<a href='https://www.alaquas.org/ficheros/documentos/2007/2/10319/10319_Form_10.jpg' target=_blank><i class='fa fa-external-link' aria-hidden='true'></i>.Els col·legis d'Alaquàs reben el Nadal amb el tradicional Festival de nadales</a>")

Ahir van actuar els col·legis Vila d'Alaquàs, González Gallarza i Bonavista. Aquesta vesprada ho faran els centres Olivar I, Sanchis Almiñano i Madre Josefa Campos

Com cada any, els centres escolars d'Alaquàs han celebrat el tradicional Festival de nadales per tal de donar la benvinguda a les festes. Donat l'èxit d'aquesta iniciativa, l'Ajuntament d'Alaquàs ha decidit celebrar-lo en dues sessions. Per això, ahir dimarts dia 18 de desembre van actuar a l'Auditori els xiquets i xiquetes dels col·legis Vila d'Alaquàs, González Gallarza i Bonavista. Aquesta vesprada actuaran els cors dels col·legis Olivar I, Sanchis Almiñano i Madre Josefa Campos.

L'Alcalde d'Alaquàs, Jorge Alarte, la Regidora de Cultura i Educació, Elvira García, els directors i les directores dels centres participants, els professors i les professores de música així com els pares i les mares no van faltar ahir a aquesta cita que s'ha consolidat a la ciutat com a una de les cites més importants dels Nadals i com a un exemple de tolerància i respecte cap els altres.

La primera actuació de la vesprada va estar la del col·legi Vila d'Alaquàs. Dirigits per Inma Murgui, van interpretar dues nadalenques, "Joia en el món" i "Sonen les campanes". A continuació va actuar el cor del col·legi González Gallarza dirigits per Paco Real. L'última actuació de la vesprada va ser la del Bonavista sota la direcció de Vicent Català i Ana Hernandis.

Com és habitual, l'acte es va tancar amb la nadala conjunta "Soy un pobre pastorcillo", interpretada per tots els cors participants.

Després, l'Ajuntament d'Alaquàs va obsequiar tots els participants amb un regal en agraïment a la seua participació i el seu interés un any més per formar part d'aquesta iniciativa conjunta. L'Alcalde d'Alaquàs i la Regidora de Cultura van lliurar els obsequis a les directores dels tres col·legis que ahir van participar: Patricia Segura pel col·legi Vila d'Alaquàs, Pilar Vicente del González Gallarza i Montse Tomàs del Bonavista.

Aquesta vesprada a les 16 hores tindrà lloc la segona sessió d'aquest certamen en què participaran el col·legis Olivar I, Sanchis Almiñano i Madre Josefa Campos.